Ungarn i Eurovision Song Contest

Ungarn debuterte i Eurovision Song Contest i 1994 og har deltatt 17 ganger. Ungarn har aldri vunnet konkurransen, men har en fjerdeplass fra 1994 og en femteplass fra 2014 som sine beste plasseringer i Eurovision Song Contest. Landets dårligste plassering kom i 2008 med en sisteplass i semifinalen. Etter innføringen av semifinaler i 2004 har Ungarn kvalifisert seg til finalen på 10 av 13 forsøk. Landet kvalifiserte seg hvert år fra 2011 til 2018, men ble slått ut i 2019. Landet trakk seg fra konkurransen i 2020 og har ikke deltatt siden. Ifølge kilder skyldes fraværet svak økonomi hos kringkasteren og økende LHBT-skepsis i landet.

Historikk
miniatyr|Gruppen ByeAlex kom på tiendeplass i 2013.
Det er landets allmennkringkaster Duna Media, underlagt medieselskapet MTVA, som sender konkurransen i Ungarn, og som velger landets sang og artist. Ungarn debuterte i 1994, men meldte seg også på konkurransen i 1993 sammen med seks andre land fra den tidligere østblokken. For å holde deltakertallet nede, krevde Den europeiske kringkastingsunion at de syv nye landene måtte gjennom en egen forhåndskvalifisering, kalt Kvalifikacija za Millstreet (Kvalifisering til Millstreet). De tre beste i kvalifiseringen ville få en plass i Eurovision Song Contest. Ungarn stilte med låten «Árva reggel», fremført av Andrea Szulák, som kom nest sist og dermed ikke kvalifiserte seg dermed til finalen i 1993.

 Brakdebuten 
miniatyr|András Kállay-Saunders kom på femteplass i 2014, Ungarns nest beste plassering.
Debuten kom dermed i 1994, da konkurransen ble arrangert i Dublin i Irland. Landets første bidrag var med Friderika Bayer og sangen «Kinek mondjam el vétkeimet?» som ble fremført på ungarsk. Det ungarske bidraget fikk en pangstart med toppoeng fra de tre første landene i avstemningen. Etter hvert falt Ungarn litt av i avstemningen, men endte like fullt på en respektabel fjerdeplass – som fremdeles er landets beste plassering i konkurransen.

Året etter ble derimot en kalddusj for Ungarn, da landet kom nest sist med bare 3 poeng. I 1996 ble Ungarn slått ut i EBUs forhåndskvalifisering og fikk dermed ikke delta i finalen i Oslo Spektrum. De to neste årene ble Ungarn nummer 12 og nummer 23, og fra 1999 trakk landet seg fra Eurovision Song Contest. 

 Retur på retur 
Først i 2005 var Ungarn tilbake i konkurransen og kvalifiserte seg til finalen etter å ha kommet på femteplass i semifinalen. I finalen ble Ungarn nummer 12, landets nest beste plassering til da. Året etter trakk Ungarn seg på nytt fra konkurransen, men kom sterkt tilbake i Helsingfors. Der vant Ungarn semifinalen og kom på en niendeplass i finalen – landets nest beste plassering til da. To svake plasseringer fulgte, og i 2010 trakk landet seg nok en gang fra konkurransen på grunn av trang økonomi i tv-selskapet. 

I 2011 var Ungarn tilbake i Eurovision Song Contest og har deltatt hvert år siden. Landet kvalifiserte seg til finalen alle år frem til 2019, inkludert to topp ti-plasseringer. En femteplass kom i 2014, og dette er Ungarns beste plassering siden debuten i 1994.

 Fraværet etter 2019 
Ungarn besluttet å stå over konkurransen i 2020 for i stedet å satse på nasjonale talenter i sangkurransen A dal. Dette var første gang siden 2010 at landet ikke skulle delta i Eurovision Song Contest. Fraværet kom imidlertid i en periode med økende LHBT-skepsis og homofobisk retorikk fra flere ungarske politiske ledere og ledelsen hos den ungarske kringkasteren MTVA.

Kringkasteren ga ingen offisiell grunn for fraværet, men til det ungarske nettstedet Index.hu sa en anonym kilde i MTVA at konkurransen ble ansett for å være «for homo». Ungarn har imidlertid trukket seg ut av konkurransen flere ganger tidligere, hovedsakelig på grunn av svak økonomi. Kringkasteren MTVA er også en liten kringkaster med lave seertall, og fraværet kunne også skyldes økonomi. MTVAs hovedkanal, Duna, hadde en markedsandel på kun 4 prosent i 2018. Ungarns delegasjonsleder fra 2017 til 2019, Lőrinc Bubnó, mente fraværet trolig skyldes en kombinasjon av økonomi og LHBT-skepsis i landet. Heller ikke i 2021 og 2022 var Ungarn på listen over deltakerlandene.

 Deltakere 
Under er en liste over Ungarns deltakere, plasseringer og poeng i konkurransen siden debuten i 1994. 
Fargekoder

 År Artist Tittel Norsk oversettelse Finale Poeng Semi Poeng   «Árva reggel»Ensom morgen colspan="2" 644 1994  «Kinek mondjam el vétkeimet?»Hvem kan jeg fortelle mine synder til?4122 colspan="2" rowspan="2" data-sort-value="99999"  1995  «Új név a régi ház falán»Et nytt navn på den gamle husveggen223   «Fortuna»Fortuna colspan="2" 2326 1997  «Miért kell, hogy elmenj?»Hvorfor må du gå?1239 colspan="2" rowspan="2" data-sort-value="99999"  1998  «A holnap már nem lesz szomorú»I morgen vil det ikke være tristhet234 colspan="8" data-sort-value="zzzzz"  2005  «Forogj, világ!»Spinn, verden!12975167  colspan="7"   2007  «Unsubstantial Blues»Blues uten substans9128 2224 2008  «Candlelight»Stearinlys colspan="2" rowspan="2" 196 2009  «Dance with Me»Dans med meg1516  colspan="7"  2011  «What About My Dreams?»Hva med drømmene mine?2253772 2012  «Sound of Our Hearts»Lyden av hjertene våre24 19  10 52  2013  «Kedvesem» (Zoohacker Remix)Elskede1084866 2014  «Running»Løper51433127 2015  «Wars for Nothing»Kriger for ingenting2019867 2016  «Pioneer»Pioner191084197 2017 Joci Pápai «Origo» Origo82002231 2018  «Viszlát nyár» Farvel, sommer219310111 2019 Joci Pápai «Az én apám» Min far colspan="2" 1297 colspan="8" 

 Stemmehistorikk 
Oversikt over poeng til og fra Ungarn i finaler siden debuten i 1994. Tallene er hentet fra ESC Database.

Poeng fra Ungarn i finaler 1994–2019 Nr. Land Poeng 1   71 2   62 3   61 4   59  Poeng til Ungarn i finaler 1994–2019 Nr. Land Poeng 1   68 2   67 3   61 4   53 5   50

 Galleri 

Kommentatorer og poengopplesere
 År Kommentatorer Poengopplesere Tv-kanal 1970  ukjent rowspan=7 Ukjent  1971–1977     1978  ukjent, sendt i opptak  ukjent  1979–1990     1991   M1 1992 1993 1994    M2 1995    M1 1996    M2 1997    M1 1998     1999–2004       2005  , ,     M1 2006       2007      M1 2008  2009  M1 HD 2010       2011      M1 HD 2012 2013 2014 2015    Duna HD 2016 2017   og 20182019

Referanser

 Eksterne lenker 
 Offisiell nettside for Eurovision Song Contest
 Ungarn i Eurovision Song Contest

Kategori:Land i Eurovision Song Contest
Kategori:Ungarsk kultur
Kategori:Ungarsk musikk